open-index/open-wikipedia-markdown huggingface dataset:
Otello

**Otello** er en opera i fire akter fra 1887 med musikk av Giuseppe Verdi og libretto av Arrigo Boito etter William Shakespeares skuespill *[[Othello]]*. Stykket ble skrevet ferdig da Verdi var 74 år gammel, og var hans nest siste opera. Den hadde mer avansert instrumentering og mer psykologisk rollebesetning. Otello var det andre forsøket Verdi gjorde på å skrive en opera basert på Shakespeare etter *[[Macbeth (opera)|Macbeth]]* i 1847, som fikk en dystrere utgave i 1865. 

## Roller
* Otello, av maurisk herkomst, befal i den venetianske flåten, stattholder over Kypros for republikken Venezia. (tenor)
* Desdemona, Otellos kone  (sopran)
* Jago, Otellos fenrik (baryton)
* Cassio, løytnant (tenor)
* Roderigo, venetiansk adelsmann  (tenor)
* Lodovico, sendebud fra Venezia (bass)
* Montano, Otellos forløper som stattholder over Kypros  (bass)
* En herold (bass)
* Emilia, Jagos kone (mezzosopran)
Lene Berggraf

**Lene Berggraf** (født 20. oktober 1980 i Stavanger) er norsk psykolog med doktorgrad i klinisk psykologi. Hun er siden 2015 skolepsykolog for de videregående skolene i Drammen, Åssiden videregående skole, Drammen videregående skole, Akademiet Drammen og Montesoriskolen i Drammen. 

Lene Berggraf var elev ved Stavanger katedralskole.Hun tok sin doktorgrad ved Modum bad i samarbeid med Psykologisk institutt ved Universitetet i Oslo. Hun forsker innen klinisk psykologi, og driver også selv psykologisk behandling. 

## Bibliografi
* *Growth in Affects, Sense of Self, Sense of Others and Improved Interpersonal Functioning – Studies of Processes of Change in Short-Term Dynamic and Cognitive Psychotherapy for Cluster C Personality Disorders* Doktorgradsavhandling (2013)

## Referanser


## Eksterne lenker
* www.sv.uio.no: Disputas: Lene Berggraf
* modum-bad.no: Lene Berggraf disputerte for sin doktorgrad 18. september
Thor Medical

**Thor Medical ASA**, tidligere **Nordic Nanovector**, er et norsk bioteknologiselskap som utvikler antistoff-radionuklid-konjugater. Selskapets hovedprodukt er Betalutin for behandling av B-celle non-Hodgkin lymfom. Betalutin er et målsøkende legemiddel som vil bestråle kreftceller med minimal skade på friskt vev. Selskapet ble notert på Oslo Børs i 2015, og er i dag det største bioteknologiselskapet i Norge.

## Historie
Selskapet ble grunnlagt av Roy Larsen, Øyvind Bruland og Jostein Dahle i 2009. Larsen og Bruland grunnla også Algeta, som ble kjøpt av Bayer i 2013 for 17.6 milliarder.

## Betalutin
Betalutin består av et tumorsøkende monoklonalt antistoff mot CD37 konjugert til den radioaktive isotopen Lutetium-177. Betalutin er rettet mot CD37-antigenet, som finnes på mer enn 80% av non-Hodgkin lymfomer. Antistoffet er et proprietært antistoff som ble utviklet på Radiumhospitalet på 1980-tallet. Legemiddelet fører til målrettet celledød i svulsten gjennom irreversibel DNA-skade, hemming av celledeling og apoptose. Betalutin gis som én injeksjon, og halveringstiden til Lutetium-177 er 6.7 dager. Betalutin er for tiden i en fase I/II studie.

## Referanser


## Eksterne lenker
* 
*
Swing Time

***Swing Time*** er en amerikansk musikalkomedie fra 1936 med Fred Astaire og Ginger Rogers i hovedrollene. Helen Broderick, Victor Moore, Betty Furness og Eric Blore har andre roller. Jerome Kern komponerte musikken, mens Dorothy Fields skrev sangtekstene. Filmen ble regissert av George Stevens.

*Swing Time* er ofte rost som den beste dansemusikalen til Astaire og Rogers, som var faste dansepartnere i filmmusikalene på 1930- og 1940-tallet. Låten «The Way You Look Tonight» vant Oscar for beste sang i 1937 og ble en av Astaires mest populære sanger. Hermes Pan ble i tillegg nominert til Oscar for beste koreografi for nummeret «Bojangles of Harlem», men den gikk til Seymour Felix for koreografien i *[[Den store Ziegfeld]]*.

Filmen ble innlemmet i National Film Registry i 2004, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 90. beste spillefilm fra USA på listen «AFI's 100 Years...100 Movies».

Andre låter fra filmen er blant annet «Pick Yourself Up», «Waltz in Swing Time», «A Fine Romance» og «Never Gonna Dance».

## Handling
Gambleren John «Lucky» Garnett (Fred Astaire) drar til New York for å skaffe seg 25 000 dollar slik at han kan gifte seg med sin forlovede Margaret (Betty Furness).  Plutselig finner han seg selv involvert med en ung og lovende danser, Penny (Ginger Rogers).

## Medvirkende
* Fred Astaire som John «Lucky» Garnett
* Ginger Rogers som Penelope «Penny» Carroll
* Victor Moore som Edwin «Pop» Cardetti
* Eric Blore som Mr. Gordon
* Helen Broderick som Mabel Anderson
* Betty Furness som Margaret Watson
* Georges Metaxa som Ricardo Romero
* Landers Stevens som Judge Watson

## Referanser


## Eksterne lenker
*
Lloyd Stearman

**Lloyd Carlton Stearman** (født 26. oktober 1898, død 3. april 1975) var en amerikansk flyger og flykonstruktør.

## Biografi
Stearman ble født i Wellsville, Kansas. Fra 1917 &#x2013; 1918, gikk han på Kansas State College (senere omdøpt til Kansas State University) i Manhattan, Kansas, der han studerte ingeniørfag og arkitektur. I 1918 forlot han universitetet  for å verve seg til U.S. Naval Reserve i San Diego, California, mens han lærte å fly Curtiss N-9 sjøfly.

På midten av 1920-tallet engasjerte Matty Laird som var designer ved Laird Swallow Stearman som mekaniker, noe som gav ham hans første kunnskaper om fly og flyproduksjon. Den 4. februar 1925 slo Stearman og Walter Beech seg sammen med Clyde Cessna og dannet Travel Air Manufacturing. Den 27. september 1927, forlot han dem og dannet sitt eget selskap, Stearman Aircraft Corporation. Det var da han bygde Stearman C2 og Stearman C3, og designet andre biplan for post og frakt, observasjons- og skolefly. Etter andre verdenskrig ble mange Stearman PT-13 primære skolefly konvertert til landbruksfly for spredning av sprøytemidler. I 1948 var mer enn 4&nbsp;345 Stearman fly blitt bygget om og brukt i landbruket.

På begynnelsen av 1930-tallet ble Stearman president av Lockheed Aircraft Company (nå Lockheed Martin Corporation), hvor det i lang tid ble utformet og bygget Lockheed 10 Electra og Lockheed 12. I 1936 dannet han sammen med  Dean B. Hammond Stearman-Hammond Aircraft Corporation for å produsere Stearman-Hammond Y-1.

Stearman døde av kreft i 1975.

## Se også
*Boeing Stearman
## Ettermæle
I anerkjennelse av hans bidrag til flyindustrien ble Lloyd Stearman innlemmet  i National Aviation Hall of Fame i Dayton, Ohio i juli 1989.

## Referanser
MultiLing – Senter for flerspråklighet

**MultiLing – Senter for flerspråklighet** er et senter for fremragende forskning ved Universitetet i Oslo, og er underlagt Institutt for lingvistiske og nordiske studier. MultiLing forsker på ulike tema innen sosiolingvistikk og psykolingvistikk, med fokus på flerspråklighet, samtidig som senteret blant annet tilbyr egne PhD-kurs og diverse arrangement rettet mot et publikum utenfor akademia. Senterets visjon er å bidra med kunnskap om muligheter og utfordringer ved flerspråklighet slik at samfunnet effektivt kan forvalte språklig mangfold, og at individer kan få utvidet sitt kommunikative handlingsrom.

Senteret arrangerer den årlige Einar Haugen-forelesningen. 

## Opprettelse
MultiLing fikk finansiering fra Norges forskningsråd til å starte opp som et senter for fremragende forskning sommeren 2013. 

## Ansatte
### Kjernegruppe
*Unn Røyneland – Senterleder, professor
*Ingebjørg Tonne – Nestleder, professor
*Elizabeth Lanza – professor emerita
*Bente Ailin Svendsen – professor
*Pia Lane – professor

### Administrasjon
*Mari Camilla Risdal Otnes – Administrativ leder

## Referanser


## Eksterne lenker
* Senter for flerspråklighet, offisielt nettsted
* MultiLing – Center for Multilingualism in Society across the Lifespan, offisiell Facebook-side
Bernard Accoyer

**Bernard Accoyer** (født 12. august 1945 i Lyon) er en fransk lege og poilitiker (UMP). Han ble innvalgt til Frankrikes nasjonalforsamling første gang i 1993, og har vært medlem siden. Accoyer var nasjonalforsamlingens president fra 26. juni 2007 til 19. juni 2012.

## Referanser


## Eksterne lenker
* 
*
Eli Taugbøl

**Eli Taugbøl** (født 1974) er en norsk politiker fra Kviteseid. I Stortingsvalget 2017 var hun Venstres førstekandidat i Telemark. 

Taugbøl er utdannet gullsmed og fra 2012 rektor ved Kviteseid kulturskule.

## Referanser
Arupaia

* Se systematisk inndeling

***Arupaia*** er en slekt av biller som hører til familien skarabider (Scarabaeidae).

## Utseende
En middelsstor (5,5 - 6  millimeter), avlang, blank, rødbrun til svart gjødselbille. Hodet er stort og skovlformet uten knøler eller horn, men med lengderynker, sterkt innsnevret bakerst. Pronotum er nærmest firkantet med sterkt avsatte sidebremmer, rundte bak og kraftig punktert. Dekkvingene er avlange med fine punktstriper. Beina er nokså spinkle, for-leggene med to korte tenner.

## Levevis
Forholdsvis lite er kjent om biologien til denne arten. Den skal være funnet mellom kolonier av maur i slekten *Solenopsis*.

## Utbredelse
Arten er utbredt i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Gjødselbiller, Aphodiinae Leach, 1815
****** Stammen Eupariini Schmidt, 1910 
******* Slekten *Arupaia* Stebnicka, 1999
******** *[[Arupaia friedenreichi]]* (Harold, 1870)

## Kilder
* Generic Guide to New World Scarab Beetles - *Arupaia* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Eupariini/Arupaia/Arupaia.html

## Eksterne lenker

*
Jean-Christophe Lagarde

**Jean-Christophe Lagarde** (født 24. oktober 1967 i Châtellerault i Vienne) er en fransk politiker. Han ble innvalgt til Frankrikes nasjonalforsamling første gang i 2002, hvor han siden har vært medlem. Lagarde ble i 2014 valgt som leder av Union des démocrates et indépendants.

## Referanser
En plass i solen

***En plass i solen*** (originaltittel ***A Place in the Sun***) er en amerikansk dramafilm fra 1951. Den er basert på Theodore Dreisers roman *[[En amerikansk tragedie]]* fra 1925, samt skuespillet *An American Tragedy* fra 1926. Filmen ble regissert av George Stevens, mens manuset ble skrevet av Harry Brown og Michael Wilson. Montgomery Clift, Elizabeth Taylor og Shelley Winters spiller hovedrollene, mens Anne Revere og Raymond Burr har andre roller.

*En plass i solen* fikk god kritikk og ble en stor kinosuksess. Filmen vant seks Oscar-priser for beste regi (Stevens), beste filmatisering (Brown og Wilson), beste kinematografi, sort-hvitt (William C. Mellor), beste filmklipp (William Hornbeck), beste musikk i en komedie eller dramafilm (Franz Waxman) og beste kostymedesign, sort-hvitt (Edith Head).  Den ble i tillegg nominert til beste film, beste mannlige hovedrolle (Clift) og beste kvinnelige hovedrolle (Winters). *En plass i solen* ble også den første vinneren av Golden Globe for beste dramafilm, og Stevens ble belønnet med en Directors Guild of America Award for regiarbeidet.

Filmen ble innlemmet i National Film Registry i 1991, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 92. beste spillefilm fra USA på listen «AFI's 100 Years...100 Movies».

## Handling
George Eastman (Montgomery Clift) er en fattig, ung mann som er fast bestemt på å jobbe hardt for å få en respektert plass i samfunnet. Takket være en rik slektning får han jobb i en fabrikk. Etter hvert utvikler det seg et farlig trekantdrama som det blir stadig vanskeligere for George å håndtere.

## Medvirkende
* Montgomery Clift som George Eastman
* Elizabeth Taylor som Angela Vickers
* Shelley Winters som Alice Tripp
* Anne Revere som Hannah Eastman
* Keefe Brasselle som Earl Eastman
* Fred Clark som Bellows
* Raymond Burr som R. Frank Marlowe
* Herbert Heyes som Charles Eastman
* Shepperd Strudwick som Anthony «Tony» Vickers
* Frieda Inescort som Mrs. Ann Vickers
* Kathryn Givney som Louise Eastman
* Walter Sande som Art Jansen
* Ted de Corsia som R.S. Oldendorff
* John Ridgely som Coroner
* Lois Chartrand som Marsha
* Paul Frees som Morrison
* Kathleen Freeman som bedriftsarbeider
* Ian Wolfe som Dr. Wyeland

## Referanser


## Eksterne lenker
*
William S. Sessions

**William Steele Sessions** (født 27. mai 1930 i Fort Smith i Arkansas i USA, død 12. juni 2020) var en amerikansk statstjenestemann og dommer som var sjef for FBI mellom 1987 og 1993. Han tiltrådte under Ronald Reagans regjering og fratrådte i Bill Clintons embedstid.

## Karriere innen FBI
I 1987 ble Sessions nominert til å etterfølge William H. Webster som sjef for FBI av president Ronald Reagan og tiltrådte 2. november samme år.

## Referanser
Fort Detrick

**Fort Detrick** er en viktig militær installasjon i USA. Det ligger i Frederick i Maryland og ble etablert i 1931. Blant de enheter som holder til der er United States Army Medical Research Institute of Infectious Diseases (USAMRIID) og National Interagency Confederation for Biological Research, og her er også National Interagency Biodefense Campus. 

Fra 1943 til 1969 ble Fort Detrick benyttet for utvikling og testing av biologiske våpen. Senere har man her utforsket farlige stoffer med tanke på forsvar. Det er blitt hevdet at man også etter 1969 har fremstilt biologiske våpen her.

## Referanser


## Eksterne lenker
* Nettside 
* Aaron Davis, Michael E. Ruane, Nelson Hernandez, Washington Post,(engl. Saturday, August 2, 2008; Page A10) ''Lab and Community Make for Uneasy Neighbors''
* David Wood, The Baltimore Sun, (engl. August 2, 2008) ''Variety of research carried out at Fort Detrick''
Per Borin

**Per Borin** (født 1954 i Fellingsbro, Sverige) er en svensk dirigent.

## Biografi
Borin, som er oppvokst i Lindesberg, har studert ved Kungliga Musikhögskolan og ved Sibelius-Akademiet hos blant annet Eric Ericson og Jorma Panula. Han har også studert med Herbert Blomstedt og Franco Ferrara. Som operadirigent debuterte Borin i 1985 ved Norrlandsoperan. Han har deretter vært engasjert ved Vadstena-Akademien, Folkoperan og Kungliga Operan. Siden 1980-tallet har han jobbet med samtlige profesjonelle orkestre og kor i Sverige. Han har vært dirigent for Musikaliska sällskapet, Linköpings Akademiska Orkester, S:t Jacobs motettkör, Stockholms motettkör og S:t Jacobs ungdomskör. Fra 1981 til 1986 underviste han i dirigering ved Kungliga Musikhögskolan.
I 1996 ble han Generalmusikdirektor i Mecklenburg-Vorpommern, sjef og kunstnerisk leder for symfoniorkesteret og operaen. I 1998 ble han sjefsdirigent for Schleswig-Holsteins symfoniorkester i Flensburg. Borin har vært professor i dirigering ved musikkhøgskolen i Stuttgart siden 2002, og dessuten gjesteprofessor ved konservatoriet i Xi'an i Kina siden 2009. Per Borin har siden 2017 vært professor ved Operahögskolan - Stockholms Konstnärliga Högskola. Han har den siste tiden blant annet samarbeidet med og dirigert Kungliga Filharmonien Stockholm. På agendaen for 2020/21 har han samarbeid med Wermlandsoperan samt flere CD-innspillinger og korproduksjoner.  

## Utmerkelser
* 1982 – BBC «Let the people sing», The Silver Bowl, førstepris i alle kategorier
* 1985 – Stora Sten Frykberg-stipendiet
* 1983, 1985 – Musikaliska Akademiens stipendiat
* 1988 – Prinsessan Christina-stipendiet
* 1991 – Crusellstipendiet
* 2010 – H.M. Konungens medalj av 8. størrelse i høyblått bånd for fremragende innsats i svensk musikkliv

## Diskografi
* 1992 – *Det brinner en stjärna* - Jacobs motettkör, Lena Willemark, Olle Persson, Stefan Therstam
* 1995 – *Karólína Eiríksdóttir: Portrait*
* 1997 – *Missilen* (Bo Nilsson) Sveriges radios symfoniorkester
* 1998 – *Svit ur Birgitta* – Stockholms filharmoniska orkester
* 1999 – *Katolsk mässa* (August Söderman). Ann-Christine Biel, Birgitta Svendén, Claes-Håkan Ahnsjö, Curt Appelgren, Kungliga Musikhögskolans stora kör
* 2004 – *Sinfonie A-dur* (August Halm), Württembergische Philharmonic Reutlingen
* 2006 - *Der Auftrag. Uraufführungen Rheinland-Pfälzischer Komponisten zum Mozartjahr 2006 mit dem SWR Rundfunkorchester Kaiserslautern*
* 2007 - *Festkonzert zum 150. Jubiläum der Musikhochschule Stuttgart*

## Referanser


## Eksterne lenker
* Vita auf der Webseite der Musikhochschule Stuttgart
Fortellinger om en blek og mystisk måne etter regnet

er en japansk film fra 1953 regissert av  Kenji Mizoguchi.

## Handling
I landsbyen Nakanogō, ved bredden av innsjøen Biwa i løpet av Sengoku-perioden. Genjūrō, en pottemaker, frakter sine varer til den nærliggende byen Ōmizo. Han blir ledsaget av Tōbei, som drømmer om å bli samurai. En respektert vismann forteller Genjūros kone Miyagi at hun burde advare ektemannen sin om å blant annet forberede seg på et sannsynlig angrep mot landsbyen. En kveld feier Shibata Katsuie og hans hær gjennom Nakanogō. Genjūrō ​​samler all sin keramikk, og frakte til en annen markedsplass.

Når de reiser over en innsjø, ser de en båt i tykk tåke. Den eneste passasjeren forteller at han ble angrepet av pirater, og advarer om at de burde reise hjem, før han dør. Tobeis kone Ohama nekter å reise sin vei. Miyagi ber Genjūrō ​​om ikke å forlate henne, men blir satt av ved kysten sammen med deres unge sønn, Genichi. På markedet selger Genjūros keramikk godt. Etter å ha fått sin andel av fortjenesten, kjøper Tōbei samurai-rustning, og sniker seg inn i rekkene til en  samurai-klam. Ohama leter etter Tōbei, men blir voldtatt av en gruppe soldater.

Genjūrō ​​får besøk av en adelskvinne og hennes kvinnelige tjener, som bestiller keramikk og ber ham levere il Kutsuki-herskapshuset. Genjūrō ​​får vite at soldater har angrepet herregården og drept alle som bodde der, bortsett fra fru Wakasa og hennes tjener. Genjūrō ​​blir forført av Wakasa, og hun overbeviser ham om å gifte seg med henne. I mellomtiden er Nakanogō under angrep. Miyagi og sønnen hennes gjemmer seg for soldater, og blir funnet av en eldre kvinne som får dem i sikkerhet. I skogen leter soldater desperat etter mat, og de oppdager Miyagi og sønnen hennes.

## Referanser


## Eksterne lenker
*
Folkeparken (Harstad)

**Folkeparken** er et friområde i Harstad og startpunkt for flere turstier på sommeren og skiløyper på vinteren.
Det ligger sørvest for boligområdet Skaret og like ved skihopp-anlegget Kveldteigen.

Folkeparken har vært brukt under Festspillene i Nord-Norge, blant annet til Sankthans-arrangementer, også med riksdekkende fjernsyn til stede.
Vest for Folkeparken ligger Grunnvannet, et tradisjonelt og populært badested.
Skaret

**Skaret** er en boligområde i Harstad, sørvest for sentrum, ovenfor sykehuset i Heggen-området og grenser til friområdet Folkeparken.
Reinfjellet (Kvæfjord)

**Reinfjellet** er et fjell i Kvæfjord kommune i Troms. Høyden på fjellet er 907&nbsp;moh. Fjellet ligger på Hinnøya, mellom Gullesfjorden og Austerfjorden, på østsiden av Gullesfjorden.

Fjelltoppen ligger på en vidde, i motsetning til mange andre tinder og egger langs Gullesfjorden. Dette viser at fjellet har ligget høyere enn isen i siste istid.

På østsiden av fjellet, mot Austerfjorden, ligger et område som NGU overvåker som et potensielt ustabilt fjellområde. En to meter bred sprekk, med ukjent dybde, viser at det tidligere har vært bevegelse i en fjellblokk her.

I Juvikdalen, nord for Reinfjellet, kan man finne spor etter gruvedrift fra starten av 1900-tallet.

Man kan bestige Reinfjellet fra Kjengsnes, ved veiens ende, enten langs Hellaksla eller gjennom Juvikdalen. Fra toppen har man utsikt til Reinspælen og Møysalen i sørvest, og utover Gullesfjorden, Kvæfjorden og Andfjorden i nord.

## Fotnoter



## Referanser
Daintreeola

***Daintreeola*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende

## Levevis

## Utbredelse
Slekten er utbredt i Australia (Queensland).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Stereomerini Howden & Storey, 1992 – ikke i Europa
******* Slekten ***Daintreeola*** Howden & Storey, 2000
******** *[[Daintreeola grovei]]* Howden & Storey, 2000

## Kilder
* Howden, H.F. og Storey, R.I. (2000) New Stereomerini and Rhyparini from Australia, Borneo and Fiji (Coleoptera: Scarabaeidae: Aphodiinae). *Memoirs of the Queensland Museum* 46( 1): 175-182. https://archive.org/stream/biostor-105976/biostor-105976_djvu.txt

## Eksterne lenker
*
Harstadåsen

**Harstadåsen** er en ås og et boligområde i Harstad vest for sentrum. Boligområdet ligger i en skråning opp mot åsens høyeste del som ikke er bebygd.

Boligområdet grenser mot boligområdene Skaret i sør, Eineberget i retning bysentrum samt *Parken* med fotballstadion og idrettshaller lenger nord. På vestsiden av åsen ligger boligområdet Blåbærhaugen.
Skjelltindan

**Skjelltindan** er et fjell på grensen mellom Kvæfjord kommune i Troms og Sortland kommune i Nordland. Fjellet ligger på Hinnøya, like vest for Gullesfjorden. Høyden på den største tinden er 923&nbsp;moh., og den nest høyeste tinden er 875 moh.

Skjelltindan overvåkes av NGU som et potensielt ustabilt fjellområde. Undersøkelsen viser at det er to blokker på henholdsvis 400 meter ganger 200 meter og 400 meter ganger 100 meter, som har vært i bevegelse etter siste istid. Det er sannsynligvis lenge siden blokkene har beveget seg, men om det skulle skje igjen er det fare for at de raser ut i Gullesfjorden og forårsaker en flodbølge.

Man kan bestige Skjelltindan fra Holandsdalen, nord for Flesnes. I nærheten av toppen er det et hull i fjellet, og gjennom hullet kan man se til Kveøya og Borkenes.

## Fotnoter



## Referanser
Den svarte pyramide

**Den svarte pyramide**, også kalt *Amenemhet er mektig* (*Amenemhet is Mighty*) er en pyramide  i Dahshur i Egypt, cirka 40 kilometer sør for det sentrale Kairo. Den var opprinnelig 75 meter høy, bygd i leirstein og dekket av kalkstein. Nå gjenstår bare ruiner av leirsteinene, noe som gjør at pyramiden fremstår som svart silhuett mot himmelen.

Det var farao Amenemhat III som under Egypts tolvte dynasti, omkring 1991–1783 f.Kr, lot bygge pyramiden i nærheten av Den røde pyramide og Den hvite pyramide.

## Referanser


## Bilder

Fil:AmenemhatIII-dahchour-photo-1895.jpg|Den svarte pyramide, foto fra 1895.
Fil:BlackPyramidOfAmenemhetIII.jpg|Pyramiden
Fil:Dahchour001.jpg|Pyramiden fra avstand


## Eksterne lenker
*
Den hvite pyramide

**Den hvite pyramide**, også kalt farao Amenemhat IIs pyramide, ligger i pyramideområdet i Dahshur i Egypt. Den er nå intet mer enn en haug av steinrester, som følge av at den i lang tid er blitt benyttet som steinbrudd. Den kalksteinen som dominerer blant restene har gitt pyramiden sitt navn.

Pyramiden var omgitt av en rektangulært anlagt muromkranset område. Flere intakte graver ble funnet innenfor murene. Her var det flere av Amenemhat IIs slektninger, blant annet gravkamrene til prins Amenemhatankh og prinsessene Ita, Khnumet, Itiueret og Sithathormeret. Gravmøblement av mange slag ble funnet der under utgravninger, som trekister, parfymekrukker av alabaster og kanopiske kister. Det var også store mengder av vakre smykker i Itas og Khnumets graver.

I 1894 og 1895 gravde Jacques de Morgan i pyramidekomplekset. Han konsentrerte seg om kongegravemne, og lot andre områder forbli urørte.

## Litteratur
* Verner, Miroslav, The Pyramids - Their Archaeology and History, Atlantic Books, 2001, ISBN 1-84354-171-8
* Lehner, Mark, The Complete Pyramids, Thames & Hudson ISBN 0-500-05084-8
Mette Brandt Bjerknæs

**Mette Brandt Bjerknæs** (født 22. januar 1989 i Oslo) er en norsk båtracefører bosatt i Drøbak. Hun er utdannet adjunkt ved Høgskolen i Oslo og Akershus og jobber som lærer, i tillegg til å drive racingteamet Mette Bjerknes Racing.

## Racing
Bjerknæs vokste opp i en båtracefamilie. Faren Morten Bjerknæs konkurrerte i Formel 1 på 80-tallet og moren Lene Brandt Bjerknæs konkurrerte i klassen V-25 som ung. Mette Bjerknæs begynte med båtsport i 2009. Allerede året etter tok hun steget opp i klassen Formel 2. I 2011 kjørte hun sin første sesong i VM-serien til Formel 2 og konkurrerer i dag som én av bare tre kvinnelige førere på verdensbasis.

I 2011 signerte Bjerknæs kontrakt med det svenske teamet Lundin F1 Racing og konkurrerte for teamet i F2 VM i årene 2011 til 2016. I 2017 kjører hun for sitt eget team i VM-serien.

Bjerknæs ble i 2012 headhuntet til å kjøre for det franske teamet OTR i det legendariske enduranceracet 24h of Rouen (båtsportens svar på Le Mans 24t). Teamet, bestående av fire kvinnelige førere fra Sverige, Canada, Frankrike og Norge, endte på en fjerdeplass. I 2014 konkurrerte Bjerknæs sammen med det franske teamet Navikart Racing. Teamet tok en andreplass i Rouen og to førsteplasser i Polen. Bjerknæs ble tidenes første og eneste kvinnelige verdensmester i Class 2 sammen med Navikart Racing i 2014.

### Meritter
* 4.-plass sammenlagt - Nordisk mesterskap F2 2010
* 4.-plass sammenlagt - Scandinavian Open F2 2010
* 3.-plass sammenlagt - Norgesmesterskap F2 2011
* 4.-plass - 24h of Rouen 2012
* 2.-plass - 24h of Rouen 2014
* 1.-plass - 6h of Augustow 2014 (race 1)
* 1.-plass - 6h of Augustow 2014 (race 2)
* UIM Endurance Class 2 verdensmester 2014
* 3.-plass - 24h of Rouen 2015
* Nominert til årets kvinnelige motorsportsutøver i 2015
* Nominert til årets båtsportsutøver i 2015

## Eksterne lenker
* 
* Fjelldal; Griffith Brænde «Mette (23) vil banke verden i båtracing» VG 6. mai 2012
* Thommessen «Båtsølv til Mette Bjerknæs i 24-timersløp»  Båtliv 8. mai 2014
* Løken «Nesten til topps i 24-timers løp»  Båtmagasinet 12. mai 2014
* «Mette Bjerknæs» UIM F2 World Championship (f2worldchamp.com)
* Moore «DRYU Waterproof Bags team up with UIM F2 driver Mette Brandt Bjerknæs» Powerboat Racing World 8. juni 2016
* «- Å kjøre i mørket var helt nytt for meg» Akershus Amtstidene 8. mai 2014
* Gjellestad «Revansje i Rouen»  Utdrag fra artikkel i Båtens Verden nr 2-2013
Hornietus

* se systematisk inndeling

***Hornietus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

## Utseende
En liten (4 millimeter), avlang, blank, rødbrun gjødselbille. Hodet er stort og skovlformet, ganske rundet foran. Pronotum er avrundet firkantet, spredt og ganske kraftig punktert. Dekkvingene er jevnbrede med kraftige punktstriper.

## Levevis

## Utbredelse
Arten lever i Nord-Amerika.

## Systematisk inndeling
Slekten blir ofte plassert som en underslekt av *[[Aphodius]]*. Den ble tidligere gjerne plassert i slekten *[[Saprosites]].*

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Hornietus* Stebnicka, 2000 
******** *[[Hornietus ventralis]]* (Horn, 1887)

## Kilder
* Oversikt over artene
## Eksterne lenker
* Bilder av arten
*
Cesamexico

* se systematisk inndeling

***Cesamexico*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

## Utseende
En middelsstor (7 -8  millimeter), avlang, litt flat, blank, svart gjødselbille. Hodet er stort og skovlformet, litt innbuktet foran. Pronotum er avrundet firkantet, svært fint punktert, med en grop i midten. Dekkvingene er jevnbrede med fine punktstriper, intervallene mellom dem flate. Beina er forholdsvis slanke, for-leggen med tre butte tenner.

## Levevis
Ingenting er kjent om biologien til denne arten.

## Utbredelse
Arten lever i Mexico.

## Systematisk inndeling
Navnet *Imelda* er et juniorhomonym for *[[Imelda]]* Hewitson, 1870, en slekt av sommerfugler, og bør derfor erstattes. Nylig har navnet *Cesamexico* Kemal, 2015 blii foreslått.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Cesamexico* Koçak & Kemal, 2015 
******** *[[Cesamexico constricticollis]]* (Bates, 1889)

## Kilder
* Generic Guide to New World Scarab Beetles - *Imelda* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Imelda/Imelda.html
* Oversikt over artene
## Eksterne lenker
*
Blest (album)

***Blest*** er et musikkalbum utgitt av Blest 24. mars 2017. Albumet er bandets debutalbum og ble spilt inn i perioden høsten 2015 til januar 2017. Albumet er produsert av bandet og Thom Hell og gitt ut på plateselskapet PTC records.

## Sporliste
# «I dine sko» - tekst/melodi: Paul Hansen
# «Oslo ein sommarkveld» - tekst/melodi: Paul Hansen
# «Hos deg» - tekst: Ingvar Hovland, melodi: Carl Øyvind Apeland
# «Før eg fant deg» - tekst: Ingvar Hovland, melodi: Paul Hansen
# «Syng» - tekst: Ingvar Hovland/Paul Hansen, melodi: Carl Øyvind Apeland
# «Langs ein steingard» - tekst: Gaute M Sortland, melodi: Paul Hansen
# «Bare du» - tekst: Ingvar Hovland, melodi: Paul Hansen
# «Ein ny dag» - tekst/melodi: Paul Hansen
# «Vend deg vekk» - tekst: Ingvar Hovland, melodi: Paul Hansen
# «En liten vise» - tekst: Inger Hagerup, melodi: Carl Øyvind Apeland
# «Itte at du kom te oss» - tekst: Gaute M Sortland, melodi: Paul Hansen
# «Komme aldri tebake» - tekst: Ingvar Hovland, melodi: Paul Hansen
# «Der solå brant» - tekst: Paul Hansen/Ingvar Hovland, melodi: Paul Hansen

## Medvirkende

### Blest
* Paul Hansen - vokal, akk.gitar, munnspill, trommer.
* Torbjørn Økland - el.akk.gitar, mandolin, bouzouki, trompet, kor.
* Carl Øyvind Apeland - bass, kontrabass, fretless, tangenter, kor.

### Andre medvirkende
* Thom Hell - piano, el.akk.gitar, kor.
* Marie Klåpbakken - fiolin, kor.
* Tore Jamne - trommer, perkusjon.
* Halvor Lillesund - piano, trekkspill.
* Nils Økland - fiolin, hardingfele, viola d'amore
* Torstein Lofthus - trommer, perkusjon.
* Geir Sundstøl - steelgitar, dobro, banjo, munnspill.
* Helge Lilletvedt - piano
* Martin Horntveth - trommer, perkusjon..
* Erland Dahlen - trommer, perkusjon.
* Grethe Svensen - vokal, kor.
* Bjarne Skogland - tangenter, kor.
* Vegard Fossum - perkusjon.

Tekstforfattere er Ingvar Hovland, Gaute M Sortland, Paul Hansen og Inger Hagerup.

Produsert av Carl Øyvind Apeland, Thom Hell, Torbjørn Økland og Paul Hansen. 

Innspillinger gjort av Carl Øyvind Apeland (Capeland studio, Haugesund), Giert Clausen (Fersk lyd, Oslo), Bjarne Stensli (Oslo), Cristian Engfelt (Paradise studio, Oslo).

Mikset av Bjarne Stensli (7, 8, 9, 10, 11, 12, 13), Mike Hartung - Propeller music division (1, 2, 4, 6), Giert Clausen - Fersk lyd (3, 5).

Masteret av Morgan Nicolaysen - Propeller mastering. 

Coverdesign av Martin Kvamme
Nanotermitodius

***Nanotermitodius*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten (ca. 2,5 millimeter), knudrete, brunsvart gjødselbille. Hodet er kort og bredt, snuten (clypeus) med to tenner, fasettøynene litt utstående. Pronotum har en nokså dyp, vid tverrfure og sju opphøyde lengdekjøler som er avbrutte av tverrfuren. De ytterste kjølene ligger langs ytterkanten. Dekkvingene er avmalnende bakover, nokså knudrete, hver dekkvinge med to kraftige lengderibber i hele lengden. Forbeina er ganske små og spinkle, uten tenner på leggen, bakbeina derimot noe forstørrede.

## Levevis
I alle fall noen av Rhyparini lever sammen med termitter. Denne arten er funnet mellom løvstrø.

## Utbredelse
Arten lever i Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Rhyparini Schmidt, 1910 
******* Slekten ***Nanotermitodius*** Howden, 2003
******** *[[Nanotermitodius peckorum]]* Howden, 2003

## Kilder
* Generic Guide to New World Scarab Beetles - *Nanotermitodius* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Rhyparini/Nanotermitodius/Nanotermitodius.html
* Oversikt over artene

## Eksterne lenker

* 
*
Bergebyløpet N70

**Bergebyløpet N70** er et langdistanse trekkhundløp som har vært arrangert siden 2003 i Nord-Varanger i Finnmark, med traséer i Tana og Nesseby. Løpet ble etablert som erstatning for Minneløpet i Karasjok. Siden 2017 har N70 Trekkhundklubb vært teknisk arrangør.

## Løpets distanser før 2015
* 2014: Åpen 286&nbsp;km, 8-spann 234&nbsp;km, 8-spann 104&nbsp;km, Rekrutt 10&nbsp;km.
* 2013: Åpen 225&nbsp;km, 8-spann 225&nbsp;km, 8-spann 90&nbsp;km, 6-spann 90&nbsp;km, Rekrutt 10&nbsp;km.
* 2012: Åpen 210&nbsp;km, 8-spann 210&nbsp;km, 8-spann 80&nbsp;km. Rekrutt 18&nbsp;km.
* 2011: Åpen 160&nbsp;km, 8-spann 160&nbsp;km.
* 2010: Åpen 240&nbsp;km, 8-spann 240&nbsp;km, 8-spann 100&nbsp;km, 6-spann 100&nbsp;km. * lang løype GPS-tracket til 260&nbsp;km av noen hundekjørere.
* 2009: Åpen 240&nbsp;km, 8-spann 240&nbsp;km, 6-spann 100&nbsp;km.
* 2008: Åpen 230&nbsp;km, 8-spann 230&nbsp;km, 6-spann 100&nbsp;km.
* 2007: Åpen 230&nbsp;km, 8-spann 230&nbsp;km, 6-spann 100&nbsp;km.
* 2006: Åpen 200&nbsp;km, 8-spann 200&nbsp;km, 6-spann 100&nbsp;km.
* 2005: Åpen 130&nbsp;km (2x65 km), 8-spann 130&nbsp;km, 6-spann 80&nbsp;km. Arrangert som et etappeløp over to dager.
* 2004: Åpen 130&nbsp;km (2x65 km). Kun en klasse. Arrangert som et etappeløp over to dager.
* 2003: Åpen 130&nbsp;km (2x65 km). Arrangert som et etappeløp over to dager.

## Vinnere fra 2022

## Vinnere fra 2015 til 2020

## Vinnere før 2015

## Se også
* Liste over hundekjøringsløp
Leptorhyparus

***Leptorhyparus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten (2,3 - 2,6 millimeter), slank, blank, brunlig gjødselbille. Hodet er kort og bredt. Pronotum er avrundet firkantet med en bred tverrfure et godt stykke foran midten. Pronotum har fem lave, på toppen rundete lengderibber. På dekkvingene er annethvert mellomrom mellom punktstripene hevet og nedsenket. I spissen er det en kraftig knøl, det tredje mellomrommet har også en dusk av børster. Beina er nokså korte og spinkle.

## Levevis
I alle fall noen av Rhyparini lever sammen med termitter. De voksne billene kommer ofte til lys om natten.

## Utbredelse
Arten lever i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Rhyparini Schmidt, 1910 – ikke i Europa
******* Slekten ***Leptorhyparus*** Howden, 2003
******** *[[Leptorhyparus gilli]]* Howden, 1995

## Kilder
* Howden, H. F. (2003) Two new genera of New World Rhyparini (Coleoptera: Scarabaeidae: Aphodiinae). *Sociobiology* 42(2): 391-402.
* Oversikt over artene
* biolib.cz - Oversikt over stammer og slekter

## Eksterne lenker
* 
*
Oxyataenius

* Se systematisk inndeling

***Oxyataenius*** er en slekt av biller som hører til familien skarabider (Scarabaeidae).  Slekten omfatter bare én art, som bare er kjent i ett eneste eksemplar.

## Utseende
En liten (ca. 5 millimeter), avlang, svart gjødselbille. Oversiden er tett punktert og tett hårete. Hodet er kort, bredt og nesten flatt. Dekkvingene har en opphøyd kant ved roten, hvert stripemellomrom med en knøl i spissen.

## Levevis
Ingenting er kjent om biologien til denne arten, som det bare er kjent ett eneste eksemplar av.

## Utbredelse
Arten er funnet i Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Eupariini Schmidt, 1910 
******* Slekten ***Oxyataenius*** Dellacasa & Stebnicka, 2001
******** *[[Oxyataenius morosus]]* (Harold, 1869)

## Kilder

* Generic Guide to New World Scarab Beetles - *Oxyataenius* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Eupariini/Oxyataenius/Oxyataenius.html
* biolib.cz - Oversikt over stammer og slekter

## Eksterne lenker

*
Conquest-serien

***Conquest-serien*** er en britisk romanserie om eventyreren Norman Conquest, skrevet av den engelske forfatteren Edwy Searles Brooks under pseudonymet Berkeley Gray. I Norge ble bøkene utgitt av Forlagshuset, og den serien som er referert her, er pocket-bøkene utgitt fra 1963 til 1971. Omslagsillustratør var Sten Nilsen.

## Norske titler
# *Conquest gjør sin entré* (*Mr Mortimer Gets the Jitters*) (1963)
# *Conquest tar offensiven* (*Vultures Ltd.*) (1963)
# *Conquest fanger rotter*
# *Conquest og Kidnapper Lew*
# *Conquest går i fellen*
# *Conquest og callgirl-ringen* (*Count Down for Conquest*) (1964)
# *Conquest sprenger "Sorte Ring"-banden*
# *Conquest feller generalen*
# *Conquest og den kidnappede filmskuespillerinne*
# *Conquest spiller høyt* (*The Conquest Touch*) (1965)
# *Conquest ordner opp* (*Convict “1066”*) (1965)
# *Conquest møter sin likemann* (*Blonde for Danger*) (1965)
# *Conquest går overbord* (*Conquest Overboard*) (1965)
# *Conquest i det tredje rike* (*Six Feet of Dynamite*) (1965)
# *Conquests spanske eventyr* (*Calamity Conquest*) (1966)
# *Conquest overtar kommandoen*
# *Conquest og skjønnhetsmysteriet*
# *Conquest skremmer mordkompaniet* (*?*) (1966)
# *Conquest betaler med samme mynt*
# *Conquest gir seg ikke* (*Leave It To Conquest*) (1966)
# *Conquest blir hektet* (*Curtains For Conquest*) (1966)
# *Conquests duellerer med døden* (*Killer Conquest*) (1966)
# *Conquest møter varulven* (*Mr Ball of Fire*) (1967)
# *Conquest og den sorte jarl* (*Six To Kill*) (1967)
# *Conquest ser rødt* (*Meet The Don*) (1967)
# *Conquest i underverdenen* (*Thank You Mr Conquest*) (1967)
# *Conquest og galgemannen* (*Seven Dawns To Death*) (1967)
# *Conquest tar knekken på diktatoren* (*Duel Murder*) (1967)
# *Conquest leker spøkelse* (*The Gay Desperado*) (1968)
# *Conquest i knipe* (*Cavalier Conquest*) (1968)
# *Conquest i Skottland* (*Conquest in Scotland*) (1968)
# *Conquest avslører giftmorderen* (*The Lady Is Poison*) (1968)
# *Conquest ordner bryllupsnatten* (*The Half-Open Door*) (1968)
# *Conquest treffer blinken* (*Target For Conquest*) (1968) 
# *Conquest i løvens hule* (*Follow the Lady*) (1969)
# *Conquest i spøkelseshuset* (*Conquest Goes West*) (1969)
# *Conquest stormer Ørneredet* (*Conquest Goes Home*) (1969)
# *Conquest i toppform* (*Dare-Devil Conquest*) (1969)
# *Conquest letter på jernteppet* (*Turn Left For Danger*) (1969)
# *Conquest i de fortaptes hus* (*The House of the Lost*) (1969)
# *Conquest på mørke stier* (*Conquest After Midnight*) (1970)
# *Conquest mestrer situasjonen* (*Conquest In Command*) (1970)
# *Conquest i Hollywood* (*Conquest In California*) (1970)
# *Conquest løser rock'n roll-mysteriet* (*Death on the Hit Parade*) (1970)
# *Conquest lurer geniet*
# *Conquest blir kidnappet*
# *Conquest i klemme* (*Conquest On The Run*) (1971)
# *Død over Conquest!* (*Get Ready To Die*) (1971)
# *Conquest betyr fare*

## Referanser
Neotrichonotulus

* se systematisk inndeling

***Neotrichonotulus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
Små (3,2 - 5  millimeter), avlange, matte, mørkbrune til svarte gjødselbiller, ofte påfallende hårete. Hode og pronotum er tett punkterte. Hodet er stort og skovlformet, tydelig innbuktet i midten foran. Pronotum er avrundet firkantet. Dekkvingene er nesten jevnbrede, med fine punktstriper, intervallene mellom dem flate og kraftig punkterte. De har en liten, men tydelig tann på "skuldrene".

## Levevis
Artene lever i gangene til gnagere i kinnposerottefamilien.

## Utbredelse
Artene lever i Mexico og det sørvestlige USA.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Neotrichonotulus* Dellacasa, Gordon & Dellacasa, 2004 
******** *[[Neotrichonotulus inurbanus]]* (Gordon & Howden, 1973)
******** *[[Neotrichonotulus perotensis]]* (Deloya & Lobo, 1995)
******** *[[Neotrichonotulus urangai]]* (Islas, 1955)

## Kilder
* Generic Guide to New World Scarab Beetles - *Neotrichonotulus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Neotrichonotulus/Neotrichonotulus.html
* Dellacasa, M., R. D. Gordon og G. Dellacasa (2004) *Neotrichonotulus*, a new genus for three Mexican Aphodiini (Scarabaeoidea, Aphdodiidae). *Acta Zoologica Mexicana* (n.s.) 20(2): 1-7.

## Eksterne lenker
*
Planolinellus

* se systematisk inndeling

***Planolinellus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende
En liten (3,2 - 4,4  millimeter), avlang, matt, svart gjødselbille, dekkvingene delvis gulbrune. Hode og pronotum er nokså kraftig punkterte. Hodet er stort og skovlformet, tydelig innbuktet i midten foran. Pronotum er avrundet firkantet. Dekkvingene er nesten jevnbrede, med fine punktstriper, intervallene mellom dem flate.

## Levevis
Artene lever av møkk på jordoverflaten. De er generalister, ikke særlig spesialiserte.

## Utbredelse
Arten lever i Nord-Amerika sør til det nordlige Mexico. Den forekommer også i den palearktiske sone, trolig innført fra Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Planolinellus* Dellacasa & Dellacasa, 2005 
******** *[[Planolinellus vittatus]]* (Say, 1825)

## Kilder
* Generic Guide to New World Scarab Beetles - *Planolinellus* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Planolinellus/Planolinellus.html

## Eksterne lenker
*
Mount Rogers

**Mount Rogers** er det høyeste fjell i delstaten Virginia i USA, og ligger i fylkene  Grayson County og Smyth County. Det er del av fjellkjeden Blue Ridge Mountains. Fjellet rager opp til 1.746&nbsp;meter over havet. Selve toppen ligger i Grayson County ca 10&nbsp;kilometer fra Trout Dale. 

Fjellet er del av *Mount Rogers [[National Recreation Area]]*. Turveier gjør bestigning av toppen mulig også for vanlige turgåere.
Jalisco (bille)

* se systematisk inndeling

***Jalisco*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

## Utseende
En liten (4 - 4,5  millimeter), oval og hvelvet, blank, kastanjebrun gjødselbille. Hodet er stort og skovlformet, litt innbuktet i midten foran. Pronotum er avrundet firkantet, tett og kraftig punktert. Dekkvingene er nokså korte, rundede med fine punktstriper, intervallene mellom dem flate og kraftig punkterte.

## Levevis

## Utbredelse
Arten lever i Mexico, i delstaten Jalisco som slekten er oppkalt etter.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Aphodiini
******* slekten *Jalisco* Dellacasa, Gordon & Dellacasa, 2004 
******** *[[Jalisco plumipes]]* Dellacasa, Gordon & Dellacasa, 2004

## Kilder
* Dellacasa, M., R.D.Gordon, og G. Dellacasa (2004) *Jalisco plumipes*, new genus and new species of Mexican Aphodiini (Scarabaeoidea, Aphodiidae). *Insecta Mundi* [2003] 17(1-2): 69-71. http://digitalcommons.unl.edu/cgi/viewcontent.cgi?article=1032&context=insectamundi&sei-redir=1&referer=http%3A%2F%2Fwww.bing.com%2Fsearch%3Fq%3DJalisco%2Bplumipes%26src%3DIE-SearchBox%26FORM%3DIENTSR#search=%22Jalisco%20plumipes%22
* Generic Guide to New World Scarab Beetles - *Jalisco* http://museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Aphodiini/Jalisco/Jalisco.html
* Oversikt over artene
## Eksterne lenker
* Bilder av arten
*
Aschnarhyparus

***Aschnarhyparus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten (3,0 - 3,8 millimeter), slank og forholdsvis langbeint, matt, gråsvart gjødselbille. Oversiden er svært ujevn. Hodet er omtrent sekskantet med to små tenner på forkanten, overflaten ganske ujevn. Pronotum er litt bredere enn langt, med en bred tverrfure og med fem smale, opphøyde lengderibber som blir avbrutt av tverrfuren. Sidekanten har to utstående lober ("ører") på hver side. Dekkvingene er tilsmalnende bakover, med to lengderibber, skulpturert med tverre groper. Beina er nokså spinkle uten tenner på leggene.

## Levevis
I alle fall noen av Rhyparini lever sammen med termitter. Denne arten er funnet mellom løvstrø.

## Utbredelse
Arten lever i Mellom- og Sør-Amerika, fra Nicaragua i nord til Bolivia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Gjødselbiller, Aphodiinae Leach, 1815
****** Stammen Rhyparini Schmidt, 1910 
******* Slekten ***Aschnarhyparus*** Makhan, 2006
******** *[[Aschnarhyparus peregrinus]]* (Hinton, 1934)

## Kilder
* Generic Guide to New World Scarab Beetles - *Aschnarhyparus* http://www.museum.unl.edu/research/entomology/Guide/Scarabaeoidea/Scarabaeidae/Aphodiinae/AphodiinaeTribes/Rhyparini/Aschnarhyparus/Aschnarhyparus.html 
* Oversikt over artene

## Eksterne lenker

* 
*
Rakovicius

***Rakovicius*** er en slekt av biller som hører til familien skarabider (Scarabaeidae).

## Utseende

## Levevis
Ingenting er kjent om biologien til denne arten.

## Utbredelse
Slekten er utbredt i øst- og Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Psammodiini Mulsant, 1842 
******* Understammen Psammodiina
******** Slekten *Rakovicius* Pittino, 2006 
********* *[[Rakovicius ainu]]* (Lewis, 1895)
********* *[[Rakovicius coreanus]]* (Kim, 1980)
********* *[[Rakovicius kawai]]* Pittino, 2006
********* *[[Rakovicius neimongolensis]]* Minkina & Skelley, 2025
********* *[[Rakovicius sagaingensis]]* Minkina & Skelley, 2025
********* *[[Rakovicius thailandicus]]* (Balthasar, 1965)

## Referanser


## Kilder
* Pittino R. (2006) Redescription of the genus *Petrovitzius* Rakovič, 1979, and descriptions of *Rakovicius* gen. nov. from East Asia, and *R. kawaii* sp. nov. from Taiwan (Coleoptera Aphodiidae Psammodiinae). *Kogane, Tokyo* 7: 11-21.
* biolib.cz - Oversikt over stammer og slekter

## Eksterne lenker
* 
*